stanford-oval/wikipedia huggingface dataset:
מטאל גותי
תתי-סגנונות > מטאל גותי סימפוני

מטאל גותי סימפוני משלב מטאל גותי עם מטאל סימפוני, ושם יותר דגש על שילוב של מוזיקה קלאסית, שירה אופראית (בדרך כלל של זמרת בעלת קול צלול), מקהלות, כלי נגינה קלאסיים וסימפוניים כגון קלידים, כינור וחליל. הוא יכול להתבסס על מנעד סגנונות: מרוק גותי, עבור בדום גותי וכלה בדת'-דום גותי. סגנון זה כבד, עצוב, אפל וקודר יותר מהמטאל הסימפוני הרגיל – גם במוזיקה וגם בליריקה.
בסקנדינביה התפתחה סצנה של מטאל גותי סימפוני, שהחלה בלהקות Theatre of Tragedy ו-Tristania מסטוונגר בנורווגיה. להקות רבות בסצנה הסקנדינבית ניגנו בשלב מסוים בתקופת פעילותן (וחלקן עדיין מנגנות) דת'-דום גותי, עליו הן הלבישו שכבה נוספת של מטאל סימפוני.
דוגמאות: טריסטניה המוקדמת, סירניה ומורטמיה, The Sins of Thy Beloved,‏ Trail of Tears,‏ ו-Myriads. בנוסף, להקות דת'-דום גותי שוודיות כגון Tiamat,‏ Draconian,‏ When Nothing Remains ו-Nox Aurea, משלבות בשיריהן זמרת בעלת קול צלול ואלמנטים סימפוניים.
במזרח אירופה, רוסיה והבלקן יש להקות רבות המנגנות מטאל גותי סימפוני, חלקן על בסיס דת'-דום גותי וחלקן על מטאל גותי מהיר יותר ופחות כבד. דוגמאות: Amederia,‏ Blackthorn,‏ Artrosis ו-Symphonian.
באוסטרליה התפתחה סצנה של להקות המשלבות דום גותי אווירתי עם מוזיקה סימפונית ולעיתים אף משתפים תזמורת סימפונית בהקלטות. דוגמאות: Virgin Black,‏ Elegeion ו-Avrigus.
בצרפת התפתחה סצנה של להקות מוזיקת אווירה גותית (בהן Dark Sanctuary ו-Elend) ולהקות מטאל גותי סימפוני, בהן Evolvent,‏ Misericordia,‏ Onirik Illusion,‏ Ophidian Spell ו-Penumbra.
בממלכת ארצות השפלה (הולנד), התפתחה סצנה של להקות שהחלו כלהקות מטאל גותי סימפוני רך, ובהמשך שינו את סגנונן למטאל סימפוני (ואף לרוק סימפוני) קליל ונגיש יותר. דוגמאות: Within Temptation המוקדמת, After Forever,‏ Epica, ו-Delain.
היסטוריה > הולדת המטאל הגותי

חלקים ושירים מסוימים מהאלבום השלישי של Celtic Frost,‏ Into the Pandemonium מ-1987, עשויים להיחשב לדוגמה המוקדמת ביותר של מטאל גותי.
המטאל הגותי נבע תחילה מהדום מטאל אשר נוספו לו מאפיינים בעלי נטייה גותית, והשפעות מן הרוק הגותי. שנות ה-90 המוקדמות של המאה ה-20 היו כר פורה ללהקות רוק גותי כך שזה היה בלתי נמנע שחלקן יחלו לחדור אל סצנת המטאל. מבקרי מוזיקה מחשיבים לרוב את Paradise Lost,‏ My Dying Bride ו-Anathema מאנגליה  כאבות המטאל הגותי, אף על פי שסגנונן היה יותר דום מטאל מתת-הסוגה דת'-דום, ז'אנר שגם בו שלוש להקות אלה היו חלוצות. גישה זו מדגישה שהמטאל הגותי נולד למעשה מהדום מטאל, ובפרט מהדת'-דום, וזו אחת הסיבות מדוע חלק נכבד מהשירה הגברית בלהקות מטאל גותי נעשית בגרואלינג המאפיין דת' מטאל. עם זאת, הלהקה Type O Negative נחשבת גם היא לחלוצה ומשפיעה ביותר בז'אנר המטאל הגותי, ובעוד שהיא שילבה דום מטאל עם המטאל הגותי, היא לא שילבה דת' מטאל או גראולינג. השפעתן של הלהקות החלוצות בז'אנר זכתה להולדה ולהכרה של להקות מטאל גותי כמו Within Temptation, לקונה קויל ו-The Gathering.
היסטוריה > התפתחות המטאל הגותי הסקנדינבי

בצפון אירופה ובסקנדינביה בפרט התפתח לקראת אמצע וסוף שנות ה-90 של המאה ה-20 הגל החדש של המטאל הגותי, שניתן להגדירו כמטאל גותי סימפוני. החלוצות של גל זה הן להקות נורווגיות דוגמת Theatre of Tragedy ו-Tristania ששילבו דום מטאל, דת' מטאל, דת'-דום ובלאק מטאל עם מטאל סימפוני ומוזיקה קלאסית עתיקה של ימי הביניים, הרנסאנס והתקופה הרומנטית, דבר שהתבטא בהוספת האלמנטים הבאים למוזיקת המטאל: זמרת אופראית בעלת קול מלאכי; שירת מקהלה ומזמורים גרגוריאניים; נגינת כינור, קלידים, פסנתר ועוגב (שנוגנו לרוב על אורגן חשמלי). לשילוב בין זמרת בעלת קול מלאכי צלול (לרוב מצו-סופרן או סופרן) לגרואלינג מחוספס ואפל יש חלק חשוב במוזיקה של תת-סגנון זה, והוא זכה לכינוי "שירת היפה והחיה".
תת-סגנון זה, מטאל גותי סקנדינבי, נחשב לשיא בהתפתחות המטאל הגותי, הן מבחינת השימוש במטאל קיצוני והן מבחינת השימוש באלמנטים קלאסיים וגותיים. רוב הלהקות שמנגנות בסגנון זה מוצאן מסקנדינביה (ובפרט מנורווגיה): Tristania, Trail of Tears, Sirenia, Theatre of Tragedy, Tristitia, The Sins of Thy Beloved ועוד. אחד מהמפתחים המרכזיים של סגנון המטאל הגותי הסימפוני הכבד הוא מורטן ולנד, זמר-יוצר, מלחין וגיטריסט, שייסד את טריסטניה, סירניה ומורטמיה (באחרונה, הוא שר ומנגן בכל הכלים). טריסטניה הייתה מחלוצות הסגנון ועקב חדשנותה ואיכות הביצוע שלה, היא הפכה לאחת מלהקות המטאל הגותי החשובות והמשפיעות באירופה. מספר להקות ממרכז אירופה (בעיקר מגרמניה והולנד) אימצו גם הן סגנון זה, אך אחר כך התמתנו למטאל סימפוני פחות כבד. סגנון זה זכה לעדנה גם במזרח אירופה ובבלקן.
היסטוריה > התפתחות המטאל הגותי במערב אירופה

בהולנד התפתחה גרסה מרוככת יותר של מטאל גותי סימפוני, עם להקות בולטות דוגמת Within Temptation,‏ After Forever (התפרקה), אפיקה ודיליין. בגרסה זו המוזיקה פחות אפלה וקודרת, ונוטה יותר למטאל סימפוני ופאוור מטאל. גם מילות השירים עוסקות בנושאים הרבה יותר נרחבים מאשר דת, אימה, אהבה, מוות ושכול האופייניים למטאל הגותי. בסופו של דבר, הלהקות הבולטות התנערו מהתווית הגותית ומיתגו את עצמן כ"מטאל סימפוני" או כ"רוק סימפוני" ורוק אלטרנטיבי.
במערב אירופה התהוותה גרסה מרוככת יותר של מטאל גותי בה ישנו שימוש מופחת באופן משמעותי בריפים כבדים ובגראולינג (לעיתים יש רק שירה נשית) והביצוע הווקאלי הנשי הוא של זמרת רוק ולא אופרה דווקא. להקות כמו Erben der Schopfung,‏ Lacrimosa, לקונה קויל (Lacuna Coil), ‏ Within Temptation המאוחרת הן דוגמה טובה לסגנון זה. חלק מלהקות אלו משלבות גם יסודות מתוך האינדסטריאל מטאל ומוזיקה אלקטרונית על מנת להגביר את הפופולריות שלהן.
היסטוריה > מטאל גותי בשנות ה-2000

בשנות ה-2000 פרחו סצנות המטאל הגותי של נורווגיה, שוודיה ופינלנד והולנד בהן הוקמו להקות מטאל גותי רבות, החל מלהקות דום-גותי וכלה בלהקות מטאל גותי-סימפוני. גם ברוסיה, מזרח אירופה והבלקן הוקמו להקות גותיות, והסגנון של רובן הוא מטאל גותי הנוטה לדת'-דום גותי או דת' מטאל סימפוני, דוגמת Septicflesh היוונית.
להקות חדשות הוקמו והוחתמו על ידי חברות התקליטים, בעיקר Napalm Records האוסטרית, המתמחה במטאל, רוק גותי ומטאל גותי. לעומת זאת, להקות אחרות התפרקו (כגון Dreams of Sanity ו-After Forever) ואחרות נסוגו מהמטאל הגותי הסימפוני הכבד, לגרסה יותר מרוככת שלו. כך, למשל, טריסטניה ויתרה על רוב האלמנטים הסימפוניים במוזיקה שלה ועברה לנגן שילוב של מטאל גותי עם פרוגרסיב מטאל. מורטן ולנד עזב את טריסטניה ב-2001 והקים שתי להקות שהמשיכו את דרכה המוזיקלית: סירניה ב-2001 ומורטמיה ב-2009. גם להקת Within Temptation שנגנה בתחילת דרכה מטאל גותי עם נגיעות של דום מטאל התרככה וסגנונה השתנה למטאל סימפוני ומאוחר יותר התרכך עוד יותר, עד כדי כך שסולנית הלהקה שרון דן אדל תיארה אותה כלהקת רוק סימפוני והתנערה מהתווית הגותית שהוצמדה ללהקה.
באוסטרליה התפתחה סצנה גותית בת מספר להקות המנגנות דום מטאל גותי סימפוני כבד ואיטי, בליווי מקהלה ולעיתים גם בליווי תזמורת מלאה.
בעשור האחרון, החלו יותר נשים להשתלב במוזיקת המטאל גם בסגנונות שאינם מטאל גותי, ויותר ויותר להקות (גם כאלה שאינן להקות מטאל גותי) משלבות ביצוע נשי ווקאלי במוזיקה שלהם (למשל: החל מהאלבום Collective Demise, להקת המטאל הקיצוני הישראלית Salem שילבה שירה נשית מלודית בחלק משיריה). כמו כן נשים משתלבות בלהקות מטאל גותי לא רק כזמרות אלה גם כנגניות. בהקשר זה ראוי לציין את להקת המטאל הגותי הסימפוני Blackthorn מרוסיה שמורכבת רק מנשים, כולל סולנית שמבצעת הן שירה נשית נקייה והן גרואלינג.
היסטוריה > מטאל גותי בישראל

אף על פי שבישראל יש להקות דום מטאל רבות יחסית, להקות המטאל הגותי בה מעטות ונוטות במובהק לסגנון דת'-דום גותי. להקות המטאל הגותי האמיתיות הפעילות בישראל הן Salvation,‏ Fatum Aeternum,‏ Edellom ו-GothicArt. בנוסף, ישנן מספר להקות דום מטאל כמו Salem או Distorted שמשלבות במוזיקה שלהן אלמנטים גותיים כגון שירה נשית.
רשימת להקות > להקות חלוצות בתחום

המטאל הגותי נולד למעשה מהדום מטאל, בעיקר מהדת'-דום, ולכן כל הלהקות החלוצות בסגנון ניגנו או מנגנות בסגנון דום מטאל גותי או דת'-דום גותי.
ארצות הברית Type O Negative
הממלכה המאוחדת Paradise Lost
הממלכה המאוחדת My Dying Bride
הממלכה המאוחדת Anathema
הולנד The Gathering
שוודיה Tiamat
רשימת להקות > להקות דום גותי ודת'-דום גותי

כל הלהקות החלוצות בתחום, ובנוסף:
פורטוגל A Dream of Poe
בלגיה Akem Manah
רוסיה Amederia
צרפת Angellore
ארצות הברית A Pale Horse Named Death
קרואטיה Ashes You Leave
פורטוגל Desire
שוודיה Draconian
בלארוס Dying Rose
אוקראינה Edenian
הולנד Elizium
ספרד Evadne
ספרד Helevorn
איטליה How Like a Winter
איטליה Lightless Moor
רוסיה Mare Infinitum
נורווגיה Myriads
שוודיה Nox Aurea
דנמרק Saturnus
פינלנד Silence After Funeral
אוקראינה Symphonian
סרביה Tales of Dark
מלטה Weeping Silence
שוודיה When Nothing Remains
ארצות הברית Wine From Tears (במקור מרוסיה, אך הגרו לקליפורניה)
רשימת להקות > להקות דת'-דום גותי סימפוני

ברזיל Angelique – דת'-דום גותי סימפוני / מטאל סימפוני
ארצות הברית Beyond Forgiveness
צרפת Evolvent – דת'-דום גותי (בראשיתה) / מטאל גותי סימפוני (בהמשך)
סלובקיה Galadriel
אוקראינה I Miss My Death – דת'-דום גותי סימפוני / מטאל סימפוני
רוסיה Mare Infinitum – דת'-דום גותי סימפוני / דום מטאל אווירתי
שוודיה Nox Aurea – דום גותי מלודי / דת'-דום גותי סימפוני
ישראל Salvation – דת'-דום גותי סימפוני (להקה ישראלית)
יוון Shadows Dance – דת'-דום גותי סימפוני / דת' מטאל גותי אווירתי
נורווגיה Tristania – דת'-דום גותי סימפוני בראשיתה, דת'-דום גותי בהמשך
מלטה Weeping Silence – מטאל גותי סימפוני (בראשיתה) / דת'-דום גותי סימפוני (בהמשך)
ארצות הברית Where Lovers Rot – דת'-דום גותי סימפוני / דום גותי / דום מטאל סימפוני
רשימת להקות > להקות מטאל גותי סימפוני

הסצנה הסקנדינבית
נורווגיה טריסטניה (Tristania) – דת'-דום גותי סימפוני בראשיתה, דת'-דום גותי בהמשך
נורווגיה סירניה (Sirenia)
נורווגיה מורטמיה (Mortemia) – להקת יחיד של מורטן ולנד
נורווגיה Theatre of Tragedy
נורווגיה The Sins of Thy Beloved
נורווגיה Trail Of Tears
נורווגיה Where Angels Fall
פינלנד Unshine
הסצנה ההולנדית
הולנד Within Temptation
הולנד After Forever
הולנד אפיקה (Epica)
הולנד דיליין (Delain)
הסצנה הצרפתית
צרפת Evolvent – דת'-דום (מוקדם) / מטאל גותי סימפוני (מאוחר)
צרפת Misericordia
צרפת Onirik Illusion
צרפת Ophidian Spell – מטאל גותי / דת' מטאל סימפוני
צרפת Penumbra – מטאל גותי סימפוני (מוקדם) / מטאל סימפוני אלקטרוני (מאוחר)
אירופה הקלאסית
הממלכה המאוחדת Adastreia
גרמניה Aeternitas
איטליה Confligo – מטאל גותי סימפוני / פולק מטאל גותי
גרמניה Coronatus
אוסטריה Dawn of Dreams
אוסטריה Estatic Fear
האיחוד האירופי Leaves' Eyes
צרפת Penumbra
גרמניה Sariola
הסצנה האוסטרלית
אוסטרליה Avrigus
אוסטרליה Chalice
אוסטרליה Cryptal Darkness/The Eternal
אוסטרליה Elegeion[דרוש מקור: הלהקה אינה סימפונית?]
אוסטרליה Virgin Black
סצנות אחרות
סרביה Abonos
פולין Artrosis
ארצות הברית Beyond Forgiveness
רוסיה Blackthorn
יוון Daylight Misery
סלובקיה Galadriel
מקסיקו Nostra Morte
קולומביה Nova Orbis
ארצות הברית Rain Fell Within
ארצות הברית Season of Mourning
אוקראינה Symphonian
רומניה Whispering Woods
רשימת להקות > להקות מטאל גותי מישראל

ישראל Edellom
ישראל Fatum Aeternum
ישראל GothicArt
ישראל Mid Autumn Nights
ישראל Nevain
ישראל Quietus
ישראל Salvation
רשימת להקות > להקות נוספות

ספרד 7th Moon
גרמניה Atargatis
גרמניה Autumnblaze
שוודיה Beseech
אוסטריה Darkwell
גרמניה Dreadful Shadows
אוסטריה Dreams of Sanity
יוון Elysion
איטליה Even Vast
גרמניה Flowing Tears
ספרד Forever Slave
רוסיה Gothic Sky
איטליה לקונה קויל (Lacuna Coil)
גרמניה לקרימוסה (Lacrimosa)
גרמניה Lacrimas Profundere
בלגיה Manic Movement
יוון Meden Agan
פורטוגל Moonspell
נורווגיה Mortal Love
נורווגיה Octavia Sperati
גרמניה Regicide
פינלנד Silentium
רוסיה Sundial
איטליה Temperance
נורווגיה The Crest
גרמניה The Vision Bleak
ארצות הברית Todesbonden
רשימת להקות > להקות שסיווגן שנוי במחלוקת

הממלכה המאוחדת קריידל אוף פילת' (Cradle Of Filth)
ליכטנשטיין אליס (Elis, לשעבר Erben Der Schopfung)
ארצות הברית אוונסנס (Evanescence)
מאיר הרניק

| --- | --- |

מאיר הרניק בשנת 1966 מאלתר ומנגן על הפסנתר באירוע משפחתי
 לידה:  14 בנובמבר 1926 ירושלים, פלשתינה (א"י) 
 פטירה:  29 בספטמבר 1972 (בגיל 45)
 מקום קבורה:  הר המנוחות 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים 
 בן או בת זוג:  רעיה הרניק 
 
מאיר הרניק ומקהלת "שירו שיר"
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
מאיר הַרְניק (14 בנובמבר 1926 – 29 בספטמבר 1972) היה מוזיקאי ואיש רדיו וטלוויזיה ישראלי.
ביוגרפיה

הרניק נולד בירושלים לחנה ומרדכי הרניק. למד בראשון לציון, חדרה ותל אביב, וסיים את לימודיו בבית הספר התיכון בחדרה. רוב חייו הבוגרים התגורר בשכונת רסקו בירושלים.
כבר בצעירותו גילה כישרון יוצא דופן למוזיקה. עשה שנת שירות בקיבוץ רמת השופט, ולאחר מכן למד היסטוריה, פילוסופיה וספרות באוניברסיטה העברית בירושלים, ובמקביל למד באקדמיה למוסיקה בירושלים נגינה בפסנתר וניצוח. לפרנסתו ניגן במועדונים. במלחמת העצמאות לחם בגדוד מוריה.
הרניק ניגן במשך שנים בתזמורת הסימפונית של רשות השידור והיה ממקימי הטלוויזיה הישראלית. הוא ליווה בפסנתר את תוכנית התעמלות-הבוקר של מיכאל בן-חנן, וערך תוכניות רדיו רבות ובפרט את "שירו שיר", תוכנית השירה בציבור.
הרניק כתב והלחין את שיר הילדים "כולם מוחאים איתי כף" שביצעה חוה אלברשטיין. גרסה מאוחרת של השיר, "כולכם שחקו נא איתי", בוצעה על ידי נירה רבינוביץ' ושימשה כפתיח הפינה שהגישה במסגרת תוכנית הטלוויזיה הלימודית מה פתאום.
הרניק הוציא מספר תקליטים והלחין מספר שירים עבריים, בהם "האיש שבקיר" ו"המורה לזמרה". הוא ניצח במשך שנים על מקהלת הסטודנטים שפעלה ב"בית הלל" בירושלים וכן ניהל מוזיקלית את הרכב הנגנים של להקת המחול של הסטודנטים. במהלך עבודתו ברשות השידור שימש אף בתפקיד לא-מוזיקלי, כשנשלח ככתב "קול ישראל" לסקנדינביה לפרק-זמן, תפקיד אותו מילא בהצלחה. היה מראשוני עורכי התוכניות בטלוויזיה הישראלית. כמו כן, ערך את התוכנית "תשואות ראשונות", שבה נתגלו כישרונות חדשים כמו שלום חנוך, מאיר אריאל, חנן יובל, חוה אלברשטיין ועוד.
חיים אישיים

הרניק היה נשוי לרעיה (לבית ויתקון). בני הזוג הולידו ארבעה ילדים.
הרניק נהרג בתאונת דרכים בערב שמחת תורה 1972, כאשר רכב על הקטנוע שלו ברחוב הפלמ"ח (ירושלים). עשר שנים אחרי מותו, נפל בנו, רב-סרן גוני הרניק, בקרב על הבופור, בתחילת מבצע שלום הגליל. בנו השני, מנהל בית הספר הדמוקרטי במודיעין רוני הרניק, נישא לאילת הרניק (בתו של אילן הרטוב); היא נהרגה בשנת 2001 באסון ורסאי.
אחותו הצעירה של הרניק הייתה הציירת נהדה גפני (הרניק; 1928–2012). היא הייתה אחת הפצועות בפיגוע הטרור הקרוי פיגוע האוטובוס במצרים (1990).
הערות שוליים

↑  מאיר הרניק באתר GRAVEZ
↑  נהדה גפני (הרניק) במרכז המידע לאמנות ישראלית. https://museum.imj.org.il/artcenter/newsite/he/?artist=גפני%20הרניק,%20נהדה&list=%D7%92
| --- | --- |
בקרת זהויות :  NLI: 987007304066105171  BnF: cb16622015z (data)  ISNI: 0000 0000 7728 4647  MusicBrainz: 6f5b32bc-c528-4590-b87f-5c6be16e1897  VIAF: 107510436   WorldCat (עם VIAF): 107510436 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
מתקף סגולי

מתקף סגולי של סוגי מנועים שונים כתלות במספר מאך
מתקף סגולי הוא המתקף שיוצר מנוע סילון או מנוע רקטי ליחידת מסה של דלק, והוא מידה ליעילות המנוע. מתקף הוא שינוי בתנע, שהוא מהירות כפול מסה במכניקה קלאסית. לכן מתקף סגולי גבוה פירושו תוספת מהירות גדולה לכל קילוגרם דלק. מתקף סגולי נמדד ביחידות מהירות ולכן לעיתים הוא נקרא מהירות נחיר אפקטיבית. במנועים רקטיים מהירות הפליטה של הגז קרובה לגודל זה. מתקף סגולי מוגדר לעיתים ליחידת משקל דלק, ובמקרה זה המתקף הסגולי נמדד ביחידות זמן (המעבר בין היחידות דורש הכפלה בתאוצת הכובד – m/s2 9.823).
ככל שאנרגיית חומר הדלק גבוהה יותר כך המתקף הסגולי יגדל. אין לבלבל את המתקף הסגולי עם נצילות המנוע (כלומר, יעילות צריכת האנרגיה שלו) שהיא גודל שונה אשר אינו קשור למתקף הסגולי. דלק בעל אנרגיה סגולית רבה יותר אינו מגדיל בהכרח את הנצילות, שאף יכולה לרדת.
דוגמאות

מנועים כימיים המשמשים למעבורות חלל (מנועי דלק נוזלי) מספקים מתקף סגולי של כ-450 שניות. המנוע הכימי בעל המתקף הסגולי הגבוה ביותר – 542 שניות – פעל עם תערובת משולשת של ליתיום, פלואור ומימן, אך נוסה רק במעבדה מפאת בעיותיו הרבות.
המתקף הסגולי של מנועי סילון הוא באופן טיפוסי גבוה מזה של מנועים רקטיים, שכן מסת הדלק לא כוללת את החמצן שמגיע מהאוויר, וחומר הדחף עצמו שהוא גם האוויר. במקרה זה מהירות הנחיר האפקטיבית שונה מאוד מהמהירות האמיתית.
מנועי יונים משתמשים באנרגיה חיצונית למערכת ההנעה (אנרגיה חשמלית מלוחות סולאריים) להאצת חומר ולכן מספקים מתקף סגולי גבוה ביותר, אך בדחף נמוך מאוד ובריק בלבד, ולכן לא ניתן להשתמש בהם להאצת רכב אל החלל.
מנועים ספקולטיביים המשתמשים בתגובות גרעיניות יכולים לספק מתקף סגולי גבוה מאוד וגם דחף גבוה מאוד, כמו פרויקט אוריון (אנ') שתוכנן אך לא מומש.
| סוג מנוע | מתקף סגולי או מהירות נחיר אפקטיבית ביחידות (m/s) | מתקף סגולי בשניות (s) | אנרגיה לקילוגרם חומר נפלט ביחידות (MJ/kg) |
| --- | --- | --- | --- |
| מנוע טורבופן (אנ') סילוני | 29,000 (מהירות הנחיר בפועל היא בסביבות 300) | 3,000 | ~0.05 |
| מנוע דלק מוצק | 2,500 | 250 | 3 |
| מנוע דלק נוזלי | 4,400 | 450 | 9.7 |
| מנוע יונים | 29,000 | 3,000 | 430 |
| מנוע יונים אלקטרוסטטי (Electrostatic ion thruster) | 210,000 | 21,400 | 22,500 |
| מנוע מגנטופלסמה (VASIMR) | 290,000 | 3,000 - 12,000 | 43,000 |
ניתוח

הקשר בין כוח דחף  \ F_{thrust} למתקף סגולי  \ I_{sp}:
כאשר  \ dm/dt היא צריכת מסת דלק ליחידת זמן, ו- \ g_{0} היא תאוצת הכובד.
לשם שיגור לחלל של רכב נדרש דלק רב, שעקב מסתו גורם לצריכת דלק רב בהרבה. מתוך המשוואה הקודמת ניתן לכתוב משוואה דיפרנציאלית הקושרת את מסת הרכב שרוצים לשגר, המתקף הסגולי ומסת הדלק הנדרש.
ראו גם

נצילות
מנוע
שיגור לחלל
הערות שוליים

↑  http://www.esa.int/esaCP/SEMOSTG23IE_index_0.html
↑  http://vasimr.net/TimSTAIF2005.pdf
נאשוויל

ערך זה עוסק בבירת טנסי, ארצות הברית. אם התכוונתם למשמעות אחרת, ראו .
נאשוויל (באנגלית: Nashville) היא בירת מדינת טנסי שבארצות הברית והעיר הגדולה באוכלוסייתה במדינה, והעיר ה-21 בגודלה בארצות הברית. העיר שוכנת על נהר קמברלנד במחוז דייווידסון, בחלק הצפון מרכזי של המדינה. נאשוויל היא מרכז גדול לשירותי רפואה, מוזיקה, הוצאה לאור ותחבורה תעשייתית ויש בה מספר אוניברסיטאות. עם זאת, העיר מפורסמת בעיקר כ"בירתו" העולמית של סגנון הקאנטרי במוזיקה.
בנאשוויל ישנו מרכז ממשלתי עירוני-מחוזי יציב, הכולל בתוכו שבע עיריות שפועלות בשתי רמות. האוכלוסייה של מחוז נאשוויל-דווידסון עומדת על כ-635,000 תושבים נכון לשנת 2009, על פי הערכת לשכת מנהל האוכלוסין של ארצות הברית. האוכלוסייה של כל 13 המחוזות של מטרופולין נאשוויל מוערכת בכ-1,666,000 תושבים, עובדה שהופכת את המטרופולין לגדולה ביותר ובעל צמיחת האוכלוסייה המהירה ביותר במדינה.
ב-2014 נערך סקר בקרב כתבי וקוראי העיתון "ניו יורק טיימס", שנשאלו "מהו המקום האמריקאי ביותר בארצות הברית?" - ונאשוויל בירת טנסי זכתה באופן גורף בתואר.
היסטוריה

נאשוויל נוסדה על ידי ג'יימס רוברטסון ומפלגת ווטאוגנס ב-1779, ובמקור נקראה פורט נאשברו, על שם גיבור מלחמת העצמאות האמריקאית פרנסיס נאש. נאשוויל גדלה במהירות בזכות מיקומה המצוין, נוחות הגישה אל נמל הנהר שלה, ומאוחר יותר עקב מעמדה כצומת רכבות מרכזי. ב-1806 הפכה נאשוויל לעיר המרכזית של מחוז דייווידסון טנסי. ב-1843 הפכה העיר לבירת מדינת טנסי.
ב-1860, כשהתחילו דיוני הפרישה של מדינות הדרום מהברית האמריקאית, הייתה נאשוויל של לפני המלחמה עיר משגשגת מאוד. טנסי לא התלהבה מהמצע של הקונפדרציה והייתה המדינה האחרונה שפרשה מהאיחוד. בעיר ישנו נמל ספינות בעל חשיבות רבה, עובדה שהגבירה את הרצון לשלוט עליו כדי לשלוט על התנועה בנהרות בארצות הברית. ב-1862 נאשוויל הפכה לבירה הראשונה שנפלה בידי כוחות האיחוד.
על אף שבמהלך מלחמת האזרחים נפגעה נאשוויל קשות וסבלה משפל כלכלי, העיר השתקמה במהירות. בתוך מספר שנים העיר החזירה לעצמה את מעמדה כצומת דרכים וצומת ספנות חשוב, ואף ביססה את עצמה כאזור בעל תעשייה ענפה. השנים שלאחר מלחמת האזרחים, וסוף המאה ה-19, הביאו את נאשוויל לצמיחה מחודשת. תקופת פריחה כלכלית זאת, הביאה לבניית מבנים בסגנון קלאסי, שעדיין ניתן לראות מסוגם במרכז העיר.
ב-1963 איחדה נאשוויל את מוסדות הממשל שלה ושל מחוז דייווידסון, ובכך הפכה לעיר הראשונה בארצות הברית שהשטח המטרופוליטני שלה משתרע על מחוז שלם. מאז שנות ה-70, אוכלוסיית העיר צומחת באופן מסחרר, ובמיוחד בשנות ה-90, כשהפריחה הכלכלית הייתה בעיצומה, תחת ניהולו של ראש העיר פיל ברדסן, אשר שם לעצמו כמטרה עיקרית את חידוש פני העיר וחיזוק בניינים המזוהים עם העיר כמו היכל התהילה והמוזיקה המחוזי, הספרייה הציבורית של נאשוויל, את מרכז גילורד לבידור ואת מגרש ה-LP.
גאוגרפיה של העיר

נאשוויל שוכנת לגדותיו של נהר קמברלנד, בחלק הצפון-מערבי של אגן נאשוויל. הטופוגרפיה של נאשוויל נעה בין 117 מטרים מעל פני הים והנקודה הגבוהה ביותר שלה היא בגובה 354 מטרים.
גאוגרפיה של העיר > אקלים

נאשוויל נמצאת בגבולו הצפוני של אזור האקלים הסובטרופי הלח, ובגבולו הדרומי של אזור האקלים היבשתי הלח. ההבדלים בין העונות בנאשוויל בולטים יותר מערים אחרות בדרום ארצות הברית בעיקר בשל שתי סיבות: האחת, האזור המוגבה שבו היא נמצאת, והשנייה, חוסרו של גוף מים בולט באזור. הקיץ בנאשוויל הוא בעיקרו חם ולח, כשממוצע הטמפרטורות בחודש יולי בשעת צהריים עומד על כ-32° מעלות צלזיוס. החורף הוא צונן וקר, כשממוצע הטמפרטורות הנמוך בחודש ינואר עומד על 2°- צלזיוס (28° פרנהייט). ממוצע הגשמים השנתי עומד על 122 סנטימטרים (48.1 אינץ') כשהחורף והאביב הם הגשומים יותר ואילו הסתיו הוא היבש. ממוצע השלג הוא כ-23 סנטימטרים (9.1 אינצ'ים), והוא יורד בעיקר בינואר ובפברואר.
הטמפרטורה הנמוכה ביותר שנמדדה אי פעם בנאשוויל, הייתה ב-21 בינואר 1985, שבו הטמפרטורה הייתה 27- מעלות צלזיוס, והטמפרטורה החמה ביותר אי פעם הייתה ב-28 ביולי 1952, אז נמדדו 42 מעלות צלזיוס.
מיקומה של העיר באגן נאשוויל עלול להוות בעיה לסובלים מאלרגיות, עקב שינויי הטמפרטורה הנגרמים גם עקב גובהה של העיר.
גאוגרפיה של העיר > אזור המטרופולין

לנאשוויל שטח המטרופולין הגדול ביותר בטנסי, כיוון שהיא חולשת על מספר מחוזות. האזור שכולל את כל האזור של מרכז טנסי (נאשוויל רבתי) מורכב מהמחוזות: קאנון, צ'ית'אם, דייווידסון, דיקסון, היקמן, מקוּן, רוברטסון, רוּת'פורד, סמית', סאמר, תרוסדייל, ויליאמסון ווילסון.
דמוגרפיה

המידע שיובא להלן כולל את כל מחוז נאשוויל-דייווידסון, כולל את הערים האחרות המשתייכות למטרופולין הרחבה של נאשוויל רבתי.
נכון למפקד האוכלוסין שנערך בשנת 2000, היו במחוז 569,891 תושבים, 237,405 משקי בית, ו-138,169 משפחות שהתגוררו בעיר. צפיפות האוכלוסין לק"מ הייתה 438.1 נפש קמ"ר. היו 252,977 יחידות דיור, בממוצע של 194.5 יחידות לקמ"ר. האוכלוסייה המוערכת של נאשוויל ל-2005 היא 607,413 בני אדם.
דמוגרפיה > קהילה יהודית

בנשוויל קהילה יהודית המונה כ-6,500 איש (נתוני 2001). לקהילה זו היסטוריה עשירה ויהודים הגיעו לאזור כבר באמצע המאה ה-19. בשנות ה-40 של המאה ה-19 היו בעיר כבר מספיק גברים יהודיים להרכבת מניין. ב-1851 הוקם בית הכנסת אוהבי שלום. קהילת "מגן דוד" (על שם מחוז דייווידסון) הוקמה ב-1854 וקהילה שנייה, "אהבת אמת", התארגנה ב-1860. ב-1864 הוקמה בעיר קהילה רפורמית, "בני ישורון". בית כנסת קונסרבטיבי הוקם ב-1902 ובאותה שנה הוקם מרכז קהילתי יהודי הפעיל עד היום. קהילה אורתודוקסית החלה מתארגנת בעיר בשנות ה-70 של המאה ה-19, והוקמה בין היתר מיוצאי הונגריה. ב-2002 הוקם גם בית הכנסת "בית תפילה", המיועד לאנשי תנועת חב"ד. בעיר פעיל בית ספר יהודי, "עקיבא", אשר נוסד ב-1954.
כלכלה

כעיר שנחשבת ל"בית מוזיקת הקאנטרי", נאשוויל הפכה למרכז גדול של הופעות והקלטת מוזיקת קאנטרי ומוזיקה נוצרית. מאז שנות ה-60, נאשוויל היא מרכז הפקות המוזיקה מספר 2 בכל ארצות הברית (אחרי ניו יורק). נכון לשנת 2006, מגלגלת תעשיית המוזיקה בנאשוויל כ-6.4 מיליארד דולרים בשנה, ומעסיקה כ-19,000 עובדים באזור.
אמנם נאשוויל מוכרת מאוד בזכות היותה מרכז הקלטות מוזיקלי, ודי מבוקש בקרב תיירים, אך התעשייה העיקרית בעיר היא בתחום הבריאות. נאשוויל היא ביתם של למעלה מ-250 חברות בריאות, הכולל בין היתר את תאגיד בתי החולים של אמריקה, שהוא התאגיד להפעלת בתי חולים פרטיים הגדול בעולם. נכון לשנת 2006, ההערכה היא כי תעשיית שירותי הבריאות מגלגלת בממוצע כ-18.3 מיליארד דולרים בשנה, ומעסיקה כ-94,000 עובדים באזור נאשוויל. גם לתעשיית המנועים חשיבות רבה באזור מרכז טנסי.
עוד תעשיות מרכזיות הממוקמות באזור נאשוויל כוללות את: תעשיית הביטוח, חברות המימון וההוצאות לאור (בעיקר הוצאות לאור דתיות). בעיר גם נמצאים מטות המבצעים של מספר כתות פרוטסטנטיות, הכנסייה המתודיסטית המאוחדת, הוועידה הבפטיסטית הדרומית, והוועידה הבפטיסטית הלאומית של ארצות הברית.
בנאשוויל צומחת לאיטה גם תעשיית הסרטים. מספר סרטים מוכרים צולמו בנאשוויל, ביניהם הסרט "גרין מייל".
בשנת 1937 הוקם נמל התעופה הבין-לאומי של נאשוויל.
תרבות

רוב חיי התרבות בעיר מתנהלים באזור הקהילה הגדולה של האוניברסיטה. שתיים מהקבוצות שהותירו חותם משמעותי ביותר היו קבוצות של סופרים ומבקרים, שפעלו בתחילת המאה ה-20, בשיתוף עם אוניברסיטת ואנדרבילט, ונקראו הפיוג'יטיבס (הנמלטים) והאגרריאנס (החקלאים).
חלק מאתרי התיירות הפופולריים בעיר הם בין היתר: פורט נאשברו, העתק מדויק של המושבה בתחילת דרכה; המוזיאון של טנסי; והפרתנון, שהוא העתק מדויק של הפרתנון הנמצא באתונה, יוון. הקפיטול של מדינת טנסי הוא מהקפיטולים הישנים ביותר שעדיין בשימוש בארצות הברית, וכמו כן ההרמינטג' (המנזר), הוא אחד מבתי הנשיא הישנים יותר שעומד פתוח למבקרים. גן החיות של נאשוויל, הוא האטרקציה החדשה של העיר.
מוזיקה

בנשוויל יושבת התזמורת הסימפונית של נשוויל, שקמה בשנת 1946 ומקיימת סדרת קונצרטים קבועה, יוצאת לסיורי הופעות ברחבי ארצות הברית ומוציאה הקלטות.
מוזיקה > מוזיקת קאנטרי

הרבה אתרי תיירות כוללים אתרים של מוזיקת קאנטרי, כדוגמת היכל התהילה של מוזיקת הקאנטרי, טיילור סוויפט, אודיטוריום ריימן (שבמשך שנים היה אולם מופע הגרנד אול אופרי), ותיאטרון בלקורט. בכל שנה פסטיבל המוזיקה CMA, מביא לעיר אלפי תיירים חובבי קאנטרי.
מוזיקה > ג'אז

על אף שנאשוויל אינה ידועה כעיר ג'אז, יצאו ממנה להקות ג'אז כמו מכונת הג'אז של נאשוויל ותזמורת הג'אז של נאשוויל. התזמורת של פרנסיס קרייג הנעימה את זמנם של חובבי המוזיקה בנאשוויל בין השנים 1929 ל-1945.
התזמורת של קרייג הייתה גם הראשונה אי פעם שהופעה שלה הועברה בשידור חי ברדיו.
ספורט

בנאשוויל יש מספר קבוצות ספורט מקצועיות, שהמוכרות ביניהן הן קבוצת ההוקי קרח נאשוויל פרדטורס מליגת ה-NHL וקבוצת הפוטבול טנסי טייטנס מליגת ה-NFL. ישנן עוד מספר קבוצות ספורט בכירות שנאשוויל היא ביתן, כשם שעושה קבוצת הפוטבול למכללות מיוזיק סיטי בול (עיר המוזיקה והכדור). קבוצת הפוטבול של אוניברסיטת טנסי משחקת את משחקי הבית של ב-"LP Field".